Што је било није више
Што је било није више

ШТО ЈЕ БИЛО НИЈЕ ВИШЕ

Што је било није више сада; 
Цвет ми није мио к'о некада, 
Што га јаче притискам на груди 
Мирис теже успомене буди.

И то сунце са етирни зраци, 
И ти златни ружични облаци, 
Поветарац што гранчице њише, 
Птице, лузи — сви ме оставише,

Нигде, Боже, лека јаду моме, 
Самац стојим у свемиру твоме. 
Ко утехе, ко живот да даде 
Овом срцу, у ком — нема наде?

Напомене 

 Ова песма је први пут објављена у збирци Жубори и Вихори, стр. 80

Извори 

 Милорад П. Шапчанин: Целокупна дела, Књига друга, страна 4. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин